钦定古今图书集成/明伦汇编/官常典/第001卷 > 金
## 钦定古今图书集成/明伦汇编/官常典/第001卷 > 金

### 熙宗天眷二年三月丙辰命百官详定仪制

按《金史熙宗本纪》云云。

### 废帝天德二年十一月戊子以十二事戒约官吏十二月丙午命外官去所属百里外者不许参谒百里内者往还不过三日

按《金史海陵本纪》云云。

天德三年，以察勤惰为赏罚，诏朝官称疾诊视，无实
者坐之。又戒敕宰相以下。诏中外。

按《金史海陵本纪》：天德三年正月“乙未，上出猎，宰相
以下辞于近郊，上驻马戒之曰：‘朕不惜高爵厚禄以
任汝等，比闻事多留滞，岂汝等苟图自安，不以民事
自念耶？自今朕将察其勤惰以为赏罚，其各勉之’。”闰
四月戊戌，诏朝官称疾不治事者，尚书省令监察御
史与太医同诊视，无实者坐之。五月壬子，以戒敕宰
相以下官，诏中外。

### 正隆三年十一月癸亥诏有司勤政安民

按《金史海陵本纪》云云。

正隆五年十二月戊辰，禁朝官饮酒，犯者死。

按《金史海陵本纪》云云。

### 世宗大定二年三月辛亥以廉平戒谕中外官吏

按《金史世宗本纪》云云。

大定三年，禁求仕官馈献权要。

按《金史世宗本纪》：大定三年十一月“戊申，诏求仕官
辄入权要之门，追一官，仍降除以请，求有所馈献及
受之者，具状奏裁。”

大定四年，禁官吏屈法徇情。

按《金史世宗本纪》：四年九月乙酉，上谓宰臣曰：“形势
之家，亲识诉讼，请属道达，官吏往往屈法徇情，宜一
切禁止。”

大定八年。十月己丑朔。以戒谕官吏贪墨。诏中外
按《金史世宗本纪》云云。

大定九年，命宰臣宣谕百官，毋徇默苟容。

按《金史世宗本纪》：九年四月“己丑，谓宰臣曰：‘朕观在
位之臣，初入仕时，竞求声誉以取爵位，亦既显达，即
徇默苟容，为自安计，朕甚不取。宜宣谕百官，使知朕
意’。”

大定十四年，谕“大臣宜尚经济之术。”

按《金史世宗本纪》：十四年三月“甲午，上谓大臣曰：‘海
陵纯尚吏事，当时宰执止以案牍为功，卿等当思经
济之术，不可狃于故常也’。”

大定十五年，谕“在位宜务忠臣之道。”

按《金史世宗本纪》：十五年闰九月己酉朔，上谓左丞
相良弼曰：“今之在官者，须职位称惬所望，然后始加
勉力，其或稍不如意，则止以度日为务，是岂忠臣之
道耶！”

大定二十三年闰十一月甲午，制：“外任官尝为宰执
者，凡吏牍上省部，依亲王例免书名。”

按《金史世宗本纪》云云。

大定二十六年十月戊寅，定《职官犯赃同职相纠察
法》。

按《金史世宗本纪》云云。

大定二十七年，以戒百官微疾不治事谕宰臣
按《金史世宗本纪》：二十七年二月己丑，上谓宰臣曰：
“朕时或体中不佳，未尝不视朝，诸王百官但有微疾，
便不治事，自今宜戒之。”

### 章宗明昌二年二月壬辰敕亲王及三品官之家毋许僧尼道士出入冬十月甲午敕司狱毋得与府州司县官筵宴还往违者罪之

按《金史章宗本纪》云云。

明昌四年，令随路京府、州县揭诸职官被罪获升姓
名，以示劝惩。

按《金史章宗本纪》：“明昌四年十一月丙戌，诏诸职官
以赃污不职被罪，以廉能获升者，令随路京府州县
列其姓名，揭之公署，以示劝惩。”

明昌五年。春正月丁酉。初定长吏劝课能否赏罚格
按《金史章宗本纪》云云。

====承安二年集官吏于尚书省戒谕之====按《金史章宗本纪》：承安二年五月丙子，集官吏于尚
书省，诏谕之曰：“今纪纲不立，官吏弛慢，迁延苟简，习
以成弊。职官多以吉善求名，计得自安，国家何赖焉？
至于徇情卖法，省部令史尤甚。尚书省其戒谕之。”
承安四年冬十月壬午，初定百官休假。

按《金史章宗本纪》云云。

### 泰和三年二月甲子定诸职官省亲拜墓给假例

按《金史章宗本纪》云云。

泰和八年，诏戒谕尚书省，“肃纪纲以正百官。”

按《金史章宗本纪》：泰和八年十一月“癸卯，诏戒谕尚
书省曰：‘国家之治，在于纪纲。纪纲所先，赏罚必信。今
迺上自省部之重，下逮司县之间，律度弗循，私怀自
便，迁延旷岁，苟且成风，习此为恒，从何致理？朝廷者
百官之本，京师者诸夏之仪。其勗自今各惩已往，遵
绳奉法，竭力赴功，无枉挠以徇情，无依违而避势，一
归于正，用范乃民’。”

### 哀宗正大元年秋七月己亥诏谕百官各勤乃职

按：《金史哀宗本纪》云云。